CELEX: 62008TN0135
Language: sk
Date: 2008-04-04 00:00:00
Title: Vec T-135/08: Žaloba podaná 4. apríla 2008 – Schniga/Úrad Spoločenstva pre odrody rastlín (CPVO) – Elaris a Brookfield New Zealand (Gala-Schnitzer)

7.6.2008   
            
            
               SK
            
            
               Úradný vestník Európskej únie
            
            
               C 142/32
            
         Žaloba podaná 4. apríla 2008 – Schniga/Úrad Spoločenstva pre odrody rastlín (CPVO) – Elaris a Brookfield New Zealand (Gala-Schnitzer)
   (Vec T-135/08)
   (2008/C 142/59)
   Jazyk žaloby: angličtina
   Účastníci konania
   
      Žalobca: Schniga Srl (Bolzano, Taliansko) (v zastúpení: G. Würtenberger, advokát, a R. Kunze, solicitor)
   
      Žalovaný: Úrad Spoločenstva pre odrody rastlín
   
      Ďalší účastník konania pred odvolacím výborom: SNC Elaris (Anger, Francúzsko) a Brookfield New Zealand Ltd (Havelock North, Nový Zéland)
   Návrhy žalobcu
   
               —
            
            
               zrušiť rozhodnutie odvolacieho výboru z 21. novembra 2007 vo veciach A-003/2007 a A-004/2007 a
            
         
               —
            
            
               zaviazať CPVO na náhradu trov konania.
            
         Žalobné dôvody a hlavné tvrdenia
   
      Žiadateľ o udelenie práva Spoločenstva k odrodám rastlín: Konsorcium Südtiroler Baumschuler, na základe postúpenia predmetnej odrody Schniga Srl (prihláška č. 1999/0033).
   
      Udelenie práva Spoločenstva k odrodám rastlín žiadané pre: Gala-Schnitzer.
   
      Rozhodnutie CPVO: udelenie práva Spoločenstva k odrodám rastlín (rozhodnutia č. EU 18759, OBJ 06/021 a OBJ 06/022).
   
      Odvolateľ pred odvolacím výborom: SNC Elaris a Brookfield New Zealand Ltd.
   
      Rozhodnutie odvolacieho výboru: zrušenie rozhodnutia CPVO.
   
      Dôvody žaloby: porušenie článku 59 ods. 3 nariadenia Rady č. 2100/94 (1) v tom, že námietky voči právu Spoločenstva k odrodám rastlín nie sú v súlade s uvedeným ustanovením; napadnuté rozhodnutie sa zakladá na požiadavkách prekračujúcich legislatívny rámec, ktoré má žalobca splniť; právomoc a voľná úvaha predsedu CPVO boli nesprávne posúdené.
   
      (1)  Nariadenie Rady (ES) č. 2100/94 z 27. júla 1994 o právach spoločenstva k odrodám rastlín (Ú. v. ES L 227, s. 1; Mim. vyd. 03/016, s. 390).